# Agatha Christie

### A Wikipédiából, a szabad lexikonból.

Agatha Christie emléktábla - Torre Abbey

Agatha Christie (1890. szeptember 15. – 1976. január 12.) angol írónő, a krimi koronázatlan királynője.

## [szerkesztés] Élete

A krimi koronázatlan királynője 1890. szeptember 15-én a délnyugat-angliai tengerpati Torquay városában Agatha Mary Clarissa Miller néven látta meg a napvilágot. Anyja, Clara Boehmer angol, míg apja, Frederick Alvah Miller amerikai származású. A Miller házaspár harmadik gyermeke volt: Margaret Frary (Madge) nővérénél tizenegy, bátyjánál, Louis Montantnál (Monty) tíz évvel volt fiatalabb.

Édesapja betegeskedése, valamint a család anyagi helyzetének romlása miatt bérbe adták ashfieldi otthonukat, és Dél-Franciaországba költöztek 1897-ben. Itt tanult meg Agatha hallás után rendkívül jól franciául (az iskolában emiatt még nehézségei akadtak), és itt kezdett el zongorázni tanulni. A zene és az opera szeretete egész életét végigkísérte, kiskorában titkon operaénekes akart lenni, erről az álomról azonban le kellett mondania.

A hosszúra nyúlt „nyaralás” befejeztével visszaköltöztek Angliába, azonban apja egészsége nem javult. 1901-ben Frederick kétoldali tüdőgyulladást kapott és nevelőanyja ealingi házában meghalt. Mivel Monty a „tékozló fiú” szerepét töltötte be, és Madge 1902-ben férjhez ment, anyja és kisebbik lánya magára maradt.

Egy nagy ugrás az időben: 1912. Ebben az évben ismeri meg Archibald Christie-t, a katonatisztet egy táncestélyen. 1914. december 24-én házasodtak össze. Egy gyermekük született: 1919. augusztus 19-én Ashfieldben Rosalind Margaret Clarissa Christie.

Agatha az első világháború ideje alatt a torquay-i kórházban ápolóként, majd nehéz vizsgákat letéve egy újonnan megalakult gyógyszerlaboratóriumban dolgozott. Elkezd gondolkodni egy könyv sémáján, és lám-lám, mi lehetne a gyilkosság módja? Mérgezés. Formálódik már egy detektív alakja is, aki majd rámutat az igazságra. Ő lesz a híres-hírhedt Hercule Poirot, a zseniális belga nyugalmazott nyomozó, aki a háború viszontagságai miatt menekül Angliába. A könyv elkészül, Agatha elküldi hat kiadónak is, azonban mindenki visszadobja. 1920-ban végül megjelenik – történt ugyanis, hogy a Bodley Head főnöke, John Lane csekély honoráriumot fizetett az elsőkönyves szerzőnek – kemény 25 fontot -, sőt következő öt könyvének kiadási jogát hasonló feltételekkel köti le. Agatha lelkesen és tudatlanul aláírta a szerződést.

1926. Agatha Christie életének legjelentősebb fordulópontja több okból is: megmagyarázhatatlan eltűnése, Az Ackroyd-gyilkosság megjelenése, amellyel elindult a világhírnév felé. Az eltűnés után Agatha elvált Archie-tól 1928-ban.

Agatha 40 évesen ismeri meg a fiatal régészt, Max Mallowant, egy, a Közel-Keleten tett látogatás, nyaralás során. 1930-ban összeházasodtak. A második világháború alatt is rendszeresen segédkezett a kórházban, és rendszeresen kísérte el második férjét ásatásokra.

Férjét lovággá ütötték, ő pedig 1971-ben megkapta a Dame Commander of the British Empire, azaz a brit birodalom lovagja cím női megfelelőjét.

Agatha Christie 1976. január 12-én halt meg.

## [szerkesztés] Művei

### [szerkesztés] Híres szereplői

- Hercule Poirot, belga magándetektív
- Miss Marple, amatőr nyomozó vénkisasszony
- Ariadne Oliver, krimiírónő
- Christopher Parker Pyne, nyugalmazott köztisztviselő
- Arthur Hastings kapitány, Poirot barátja
- Japp főfelügyelő, Poirot barátja
- Tommy és Tuppence Beresford, nyomozó házaspár
- Johnny Race ezredes, Poirot barátja
- Battle felügyelő

Miss. Lemon, Poirot asszisztense

### [szerkesztés] Regények

- A titokzatos stylesi eset (The Mysterious Affair at Styles, 1920)
- A titkos ellenfél (The Secret Adversary, 1922)
- Az ijedt szemű lány (Murder on the Links, 1923)
- A barna ruhás férfi (The Man in the Brown Suit, 1924)
- Királyok és kalandorok (The Secret of Chimneys, 1925)
- Az Ackroyd-gyilkosság (The Murder of Roger Ackroyd, 1926) – Az első magyar kiadás címe: Poirot mester bravúrja
- A titokzatos négyes (The Big Four, 1927) – Az első magyar kiadás címe: A négyek társasága
- A titokzatos kék vonat (The Mystery of the Blue Train, 1928) – Az első magyar kiadás címe: A kék express
- A hét számlap rejtélye (The Seven Dials Mystery, 1929)
- Gyilkosság a paplakban (The Murder at the Vicarage, 1930)
- Az óriás kenyere (Giant’s Bread, 1930) – Mary Westmacott álnév alatt
- A Sittaford-rejtély (The Sittaford Mystery, 1931)
- Ház a világ végén (Peril at End House, 1932) – Az első magyar kiadás címe: A vörös sál
- Lord Edgware rejtélyes halála (Lord Edgware Dies, 1933) – Az első magyar kiadás címe: Az áruló szemüveg
- Gyilkosság az Orient Expresszen (Murder on the Orient Express, 1934) – Az első magyar kiadás címe: A behavazott express
- Miért nem szóltak Evansnak? (Why Didn't They Ask Evans?, 1934) – Az első magyar kiadás címe: Miért nem hívták Evanst?
- Befejezetlen portré (Unfinished Portrait, 1934) – Mary Westmacott álnév alatt
- Tragédia három felvonásban (Three-Act Tragedy, 1935) – Az első magyar kiadás címe: Hercule Poirot téved?
- Halál a felhők fölött (Death in the Clouds, 1935) – Az első magyar kiadás címe: Poirot gyanúba esik
- Az ABC-gyilkosságok (The A.B.C. Murders, 1936) – Az első magyar kiadás címe: Poirot és az ABC
- Gyilkosság Mezopotámiában (Murder in Mesopotamia, 1936) – Az első magyar kiadás címe: Ne jöjj vissza…
- Nyílt kártyákkal (Cards on the Table, 1936) – Az első magyar kiadás címe: Hercule Poirot ismét munkában
- A kutya se látta (Dumb Witness, 1937) – Az első magyar kiadás címe: A néma tanú
- Halál a Níluson (Death on the Nile, 1938) – Az első magyar kiadás címe: Poirot kéjutazáson
- Találkozás a halállal (Appointment with Death, 1938) – Az első magyar kiadás címe: Poirot mester
- Poirot karácsonya (Hercule Poirot's Christmas, 1938) – Az első magyar kiadás címe: Valaki csenget…
- A gyűlölet őrültje (Murder Is Easy, 1939)
- Tíz kicsi néger (Ten Little Niggers, 1939) – Az első magyar kiadás címe: A láthatatlan hóhér
- Cipruskoporsó (Sad Cypress, 1940) – Az első magyar kiadás címe: Vádol a rózsa!
- A fogorvos széke (One, Two, Buckle My Shoe, 1940)
- Nyaraló gyilkosok (Evil Under the Sun, 1941)
- N vagy M? (N or M?, 1941)
- Holttest a könyvtárszobában (The Body in the Library, 1942)
- A láthatatlan kéz (The Moving Finger, 1942)
- Öt kismalac (Five Little Pigs, 1943)
- Éjféltájt (Towards Zero, 1944)
- Távol telt tőled tavaszom (Absent in the Spring, 1944) – Mary Westmacott álnév alatt
- És eljő a halál… (Death Comes as the End, 1945)
- Gyöngyöző cián (Sparkling Cyanide, 1945) – Az első magyar kiadás címe: Valaki hiányzik
- Hétvégi gyilkosság (The Hollow, 1946)
- A rózsa és a tiszafa (The Rose and the Yew Tree, 1947) – Mary Westmacott álnév alatt
- Zátonyok közt (Taken at the Flood, 1948)
- Ferde ház (Crooked House, 1949)
- Gyilkosság meghirdetve (A Murder is Announced, 1950)
- Bagdadba jöttek (They Came to Baghdad, 1951)
- Mrs. McGinty halott (Mrs. McGinty's Dead, 1952)
- Tükrökkel csinálják (They Do It with Mirrors, 1952) – Az első magyar kiadás címe: Szemfényvesztés
- Temetni veszélyes (After the Funeral, 1953)
- Egy marék rozs (A Pocket Full of Rye, 1953)
- Úticélja ismeretlen (Destination Unknown, 1954)
- Gyilkosság a diákszállóban (Hickory, Dickory, Dock, 1955)
- Gloriett a hullának (Dead Man's Folly, 1956)
- Az élet súlya (The Burden, 1956) – Mary Westmacott álnév alatt
- Paddington 16.50 (4.50 from Paddington, 1957)
- Az alibi (Ordeal by Innocence, 1958)
- Macska a galambok között (Cat Among the Pigeons, 1959)
- Bűbájos gyilkosok (The Pale Horse, 1961)
- A kristálytükör meghasadt (The Mirror Crack’d from Side to Side, 1962)
- Órák (The Clocks, 1963)
- Rejtély az Antillákon (A Caribbean Mystery, 1964)
- A Bertram Szálló (At Bertram's Hotel, 1965)
- Harmadik lány (Third Girl, 1966)
- Végtelen éjszaka (Endless Night, 1967)
- Balhüvelykem bizsereg… (By the Pricking of My Thumbs, 1968)
- Ellopott gyilkosság (Hallowe'en Party, 1969)
- A frankfurti utas (Passenger to Frankfurt, 1970)
- Nemezis (Nemesis, 1971)
- Az elefántok nem felejtenek (Elephants Can Remember, 1972)
- A sors kapuja (Postern of Fate, 1973)
- Függöny (Curtain, 1975)
- Szunnyadó gyilkosság (Sleeping Murder, 1976) – posztumusz kiadású mű

### [szerkesztés] Novelláskötetek

- Poirot munkában (Poirot Investigates, 1924) – Az első magyar kiadás címe: Hercule Poirot munkában
- No. 16 (Partners in Crime, 1929)
- A titokzatos Mr. Quin (The Mysterious Mr. Quin, 1930)
- Tizenhárom rejtély (The Thirteen Problems, 1932)
- A halál agara és más történetek (The Hound of Death and Other Stories, 1933)
- A Listerdale-rejtély (The Listerdale Mystery, 1934)
- Parker Pyne nyomoz (Parker Pyne Investigates, 1934)
- Gyilkosság a csendes házban (Murder in the Mews, 1937)
- The Regatta Mystery and Other Stories, 1939 (A Regatta-rejtély és más történetek) – ebben a formában nem jelent meg magyarul, de a benne szereplő novellák különböző kötetekben fellelhetők
- Herkules munkái (The Labours of Hercules, 1947)
- Witness for the Prosecution and Other Stories, 1948 (A vád tanúja és más történetek) – 'ebben a formában nem jelent meg magyarul, de a benne szereplő novellák különböző kötetekben fellelhetők'
- Three Blind Mice and Other Stories, 1950 (Három vak egér és más történetek) – ebben a formában nem jelent meg magyarul, de a benne szereplő novellák különböző kötetekben fellelhetők
- The Under Dog and Other Stories, 1951 (Az elnyomott és más történetek) – ebben a formában nem jelent meg magyarul, de a benne szereplő novellák különböző kötetekben fellelhetők
- A karácsonyi puding (The Adventure of the Christmas Pudding and a Selection of Other Entrées, 1960)
- Double Sin and Other Stories, 1961 (Kettős bűn és más történetek) – ebben a formában nem jelent meg magyarul, de a benne szereplő novellák különböző kötetekben fellelhetők
- The Golden Ball and Other Stories, 1971 (Az aranylabda és más történetek) – ebben a formában nem jelent meg magyarul, de a benne szereplő novellák különböző kötetekben fellelhetők
- A Harlequin-teáskészlet (The Harlequin Tea Set, 1971)
- Poirot bravúrjai (Poirot's Early Cases, 1974)
- Gyilkosság méretre (Miss Marple’s Final Cases, 1979)
- A Pollensa-öböl (Problem at Pollensa Bay and Other Stories, 1991)
- Az Álmok Háza (While the Ligth Lasts and Other Stories, 1997)

### [szerkesztés] Versek, mesék

- The Road of Dreams, 1924
- Csillag Betlehem felett (Star over Bethlehem, 1965) – Agatha Christie Mallowan néven
- Poems, 1973

### [szerkesztés] Színdarabok

- Black Coffee, 1930
- Ten Little Niggers, 1943
- Appointment with Death, 1945
- Murder on the Nile, 1946
- The Hollow, 1951
- Egérfogó (The Mousetrap, 1952)
- Witness for the Prosecution, 1953
- Spider’s Web, 1954
- Towards Zero, 1956
- Verdict, 1958
- Go Back for Murder, 1960
- Rule of Three (The Rats; Afternoon at the Seaside; The Patient), 1962
- Fiddlers Three, 1972
- Akhnaton, 1973

### [szerkesztés] Önéletrajzok

- Így éltünk Mezopotámiában (Come, Tell Me How You Live, 1946) – Agatha Christie Mallowan néven
- An Autobiography, 1977

### [szerkesztés] Lásd még

- Kategória:Agatha Christie-regények

## [szerkesztés] Irodalom

- Hadnagy Róbert - Molnár Gabriella: Agatha Christie krimikalauz, Európa Könyvkiadó, Budapest, 2004. ISBN 9630774291

## [szerkesztés] Külső hivatkozások

- Hivatalos Agatha Christie oldal
- Magyar Agatha Christie Olvasók Oldala
- Agatha Christie információs oldal, kategorizált könyvek, filmek, szereplők

A lap eredeti címe "http://hu.wikipedia.org../../../a/g/a/Agatha_Christie_45ad.html"

Kategóriák: Angol írók | Krimiírók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Български
- বাংলা
- Bosanski
- Català
- Česky
- Cymraeg
- Dansk
- Deutsch
- Esperanto
- Español
- Suomi
- Français
- Frysk
- עברית
- Hrvatski
- Bahasa Indonesia
- Ido
- Italiano
- 日本語
- Latina
- Lëtzebuergesch
- Lietuvių
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Русский
- Sicilianu
- Simple English
- Slovenčina
- Slovenščina
- Shqip
- Српски / Srpski
- Svenska
- Тоҷикӣ
- Türkçe
- Українська
- Tiếng Việt
- 中文